Парламентарыі заўсёды былі сілай, якая кансалідуюе грамадства, і сёння гэта асабліва значна. Бо паспяховая рэалізацыя нашых сацыяльна-эканамічных планаў у цяперашніх умовах патрабуе мабілізацыі ўсіх матэрыяльных і інтэлектуальных сіл краіны. Таму найважнейшай нашай задачай з'яўляецца падтрыманне і развіццё шырокага грамадска-палітычнага дыялогу ў мэтах захавання народнага адзінства, сацыяльнай салідарнасці, павышэння прававой, эканамічнай і палітычнай культуры насельніцтва.